als_Latn dik_Latn sag_Latn
Ish-mbrojtësi i Manchester United, Rio Ferdinand, ka thënë se superylli i Real Madridit, Cristiano Ronaldo, është në të njëjtin nivel me legjendat e futbollit si Diego Maradona dhe Pele.
“A është Ronaldo në të njëjtin nivel me më të mirët e të gjitha kohërave si Maradona dhe Pele? Po, absolutisht, 100%. Unë mendoj se ne nuk jemi duke i vlerësuar aq sa duhet Ronaldon dhe Messin, sepse po jetojmë në kohën e tyre dhe arrijmë t’i shohim duke luajtur”, tha fillimisht Ferdinand.
“Ronaldo brazilian, Rivaldo dhe Ronaldinho, të gjithë këta shënonin nga 25 deri në 30 gola në sezon dhe të gjithë thoshim se ata janë të mahnitshëm dhe më të mirët”.
“Nëse Messi dhe Ronaldo shënojnë nga 25 deri në 30 gola, ne themi se ata janë duke pasur një sezon të dobët. Mirëpo, ata kanë performuar në nivelin më të lartë në gjashtë apo shtatë vitet e fundit”, ka shtuar anglezi.
als_Latn als_Latn als_Latn als_Latn